Πληροφορίες: Χριστίνα Σαμαρά

**Αθήνα:** 23.08.2023

**Πρωτ.**  1248

ΠΡΟΣ: κ. Σ. Ζαχαράκη, Υπουργό Κοινωνικής Συνοχής και Οικογένειας

**ΚΟΙΝ: «Πίνακας Αποδεκτών»**

ΘΕΜΑ: «Ατζέντα θεμάτων Ε.Σ.Α.μεΑ. στο πλαίσιο συνάντησης με την Υπουργό την Πέμπτη 24 Αυγούστου**»**

**Κυρία Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) –που αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας- με το παρόν έγγραφό της εύχεται κάθε επιτυχία στο έργο που έχετε να επιτελέσετε από τη θέση της Υπουργού Κοινωνικής Συνοχής και Οικογένειας, προσδοκώντας ότι από τη θέση αυτή θα προστατέψετε με συγκεκριμένα μέτρα και πολιτικές μία από τις μεγαλύτερες ομάδες του πληθυσμού, όπως είναι τα άτομα με αναπηρία, με χρόνιες παθήσεις και οι οικογένειές τους.

Λαμβάνοντας υπόψη ότι το υπουργείο Κοινωνικής Συνοχής και Οικογένειας, είναι ένα νέο υπουργείο, το οποίο περιλαμβάνει πολλαπλά πεδία πολιτικής, αναγνωρίζουμε ότι το έργο σας σε αυτό θα είναι πολύπλοκο.

Όλοι οι τομείς όμως, αυτού του νέου υπουργείου, έχουν άμεση ή έμμεση σχέση με τα άτομα με αναπηρίες, με χρόνιες παθήσεις και τις οικογένειές τους.

Στο παρόν υπόμνημά μας θα αναφερθούμε σε θέματα που αφορούν στον τομέα της κοινωνικής αλληλεγγύης, της κοινωνικής πρόνοιας και της κοινωνικής φροντίδας και με επόμενα υπομνήματά μας θα ασχοληθούμε με τη δημογραφική πολιτική, τη στεγαστική πολιτική, την ισότητα και τα δικαιώματα των ατόμων με αναπηρία ή/και χρόνιες παθήσεις.

Ενόψει της συνάντησης που έχουμε μαζί σας την Πέμπτη 24.08 προτείνουμε ενδεικτικά τα εξής θέματα για συζήτηση:

1. **Νέο θεσμικό πλαίσιο για την οργάνωση, τη λειτουργία και την παροχή υπηρεσιών στους τομείς της κοινωνικής φροντίδας και της κοινωνικής υποστήριξης.**

α) Ριζική αναμόρφωση του θεσμικού καθεστώτος των Κ.Κ.Π. και μεταφορά τους στις Περιφέρειες της χώρας.

β) Μεταφορά των ΚΕ.Φ.Ι.ΑΠ. (πρώην Κ.Ε.Κ.Υ.Κ.Α.μεΑ.) με την αρχική επωνυμία τους στην Πρόνοια και ένταξή τους στα Κέντρα Κοινωνικής Πρόνοιας των Περιφερειών της χώρας, ώστε να αποκτήσουν ξανά την χαμένη τους υπόσταση και να λειτουργήσουν σύμφωνα με τους αρχικούς σκοπούς τους δηλαδή την κοινωνική ένταξη και αποκατάσταση των ατόμων με αναπηρία.

γ) Νέο πλαίσιο λειτουργίας των Φορέων Κοινωνικής Φροντίδας, Α/βάθμιου, Β/βάθμιου και Γ/βάθμιου επιπέδου, δημόσιου ή μη κερδοσκοπικού τομέα.

δ) Αξιολόγηση λειτουργίας των Κέντρων Διημέρευσης ατόμων με αναπηρία, των ΣΥΔ και των ΚΔΑΠμεΑ

ε) Μονιμοποίηση επικουρικού και έκτακτου προσωπικού που εργάζεται στα Κ.Κ.Π.

1. **Σύσταση τριμερούς ομάδας εργασίας, με τη συμμετοχή εκπροσώπων της Γ.Γ. Κοινωνικής Αλληλεγγύης, της Γ.Γ. Κοινωνικών Ασφαλίσεων και της Ε.Σ.Α.μεΑ.** προκειμένου να αντιμετωπίζονται κοινά ζητήματα, με συντονισμένο, άμεσο και αποτελεσματικό τρόπο, όπως προβλήματα στη λειτουργία των ΚΕΠΑ κ.α.
2. **Αλλαγή** **μοντέλου αποϊδρυματοποίησης και θέσπιση εθνικής στρατηγικής συμπερίληψης και διαβίωσης των ατόμων με αναπηρία ή/και χρόνιες παθήσεις στην κοινότητα.** Ολοκλήρωση πορίσματος σχετικής ομάδας εργασίας.
3. **Αναμόρφωση του τρόπου υλοποίησης της υπηρεσίας του Προσωπικού Βοηθού για τα άτομα με αναπηρία** και ενημέρωσή μας για την κατάσταση που βρίσκεται σήμερα
4. **Ολοκλήρωση Πορίσματος Ομάδας Διοίκησης Έργου για την υποστηριζόμενη απασχόληση.**
5. **Υλοποίηση Πορίσματος** για την εκπαίδευση εκπαιδευτών κινητικότητας για τα άτομα με προβλήματα όρασης.

1. **Θέματα επιδοματικής πολιτικής.**

α) Εναρμόνιση της αύξησης των επιδομάτων των ατόμων με αναπηρία σύμφωνα με τις αυξήσεις που δίνονται στις συντάξεις κάθε έτος

β) Αποσύνδεση επιδόματος από την απασχόληση. Η διακοπή του επιδόματος αναπηρίας όταν τα άτομα με αναπηρία ή/και χρόνιες παθήσεις απασχολούνται λειτουργεί ως αντικίνητρο για την ένταξή τους στην εργασία

γ) Αποσύνδεση επιδομάτων ΟΠΕΚΑ από τη σύνταξη, με την κατάργηση των διατάξεων που επιφέρουν διακοπή του προνοιακού επιδόματος των ατόμων με βαριά αναπηρία όταν τους χορηγείται σύνταξη του θανόντος γονέα τους. Η διακοπή του εν λόγω επιδόματος, το οποίο αξίζει να αναφέρουμε ότι δίνεται για την κάλυψη του πρόσθετου κόστους των αναγκών που προκύπτουν από την αναπηρία, δημιουργεί πολύ σοβαρά προβλήματα στην αξιοπρεπή διαβίωση των ατόμων με αναπηρία και των οικογενειών τους, εάν λάβουμε υπόψη την έλλειψη κρατικών υποστηρικτικών δομών.

δ) Διασφάλιση ότι το μέτρο της καταβολής επιδομάτων μέσω προπληρωμένης κάρτας που σχεδιάζεται από την κυβέρνηση, δεν θα εφαρμοστεί στα επιδόματα που καταβάλλονται στα άτομα με αναπηρία

ε) Νομοθετική ρύθμιση για την κατάργηση των υφιστάμενων ηλικιακών περιορισμών στη χορήγηση του επιδόματος κώφωσης βαρηκοΐας και την εφ’ όρου ζωής παροχή του σε όλα τα κωφά και βαρήκοα άτομα με ποσοστό αναπηρίας 67% και άνω.

1. **Επαναφορά του κωδικού του προγράμματος διερμηνείας Ε.Ν.Γ. στον Κρατικό Προϋπολογισμό** και την επαρκή και σε σταθερή βάση επιχορήγησή του, το οποίο υλοποιεί εδώ και δεκαεπτά συναπτά χρόνια η Ομοσπονδία Κωφών Ελλάδος.
2. **Υλοποίηση έργων του Ταμείου Ανάκαμψης** και ενημέρωσή μας γι’ αυτό
3. **Υλοποίηση των διατάξεων του ν. 4961/2022, σχετικά με την εφαρμογή της Εθνικής Πύλης Αναπηρίας, του Ψηφιακού Μητρώου, της Κάρτας Αναπηρίας κ.α.**
4. **Αναβάθμιση και ενδυνάμωση των Κέντρων Κοινότητας**

1. **Οριστική επίλυση του ιδιοκτησιακού καθεστώτος του κτιρίου ΚΕΑΤ στη Θεσσαλονίκη.**
2. **Ανακαίνιση και αναπαλαίωση του ιστορικού νεοκλασικού κτιρίου του ΚΕΑΤ στην Καλλιθέα,** έτσι ώστε να καταστεί και πάλι λειτουργικό και χρήσιμο για την κοινότητα των τυφλών.

**Κυρία Υπουργέ,**

Προσδοκούμε σε στενή συνεργασία με εσάς, τους συνεργάτες σας και τις υπηρεσίες του Υπουργείου. Η αναφορά των θεμάτων στο παρόν υπόμνημα όπως έχουμε ήδη επισημάνει, είναι ενδεικτική. Αυτό που είναι σημαντικό, έχει να κάνει με την ουσιαστική επικοινωνία και συνεργασία με την Ε.Σ.Α.μεΑ. και τις Οργανώσεις Μέλη της, όπως άλλωστε έχει υλοποιηθεί από την προηγούμενη κυβέρνηση της Ν.Δ. και το προσωπικό ενδιαφέρον για τα ζητήματα των ατόμων με αναπηρία του κ. Κ. Μητσοτάκη.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Πρωθυπουργού της χώρας, κ. Κ. Μητσοτάκη
* Γραφείο Υφυπουργού Κοινωνικής Συνοχής και Οικογένειας, κ. Μ. Κεφάλα
* Γραφείο Γ.Γ. Κοινωνικών Ασφαλίσεων, κ. Ν. Μηλαπίδη
* Γραφείο Γ. Γ. Κοινωνικής Αλληλεγγύης και Καταπολέμησης της Φτώχειας, κ. Π. Πύρρου
* Γραφείο Υπουργού Επικρατείας, κ . Στ. Παπασταύρο
* Γραφείο Υπουργού Επικρατείας, κ. Α. Σκέρτσο
* Γραφείο Υφυπουργού παρά τω Πρωθυπουργώ, κ. Αθ. Κοντογεώργη
* Γραφείο Προϊσταμένης Γεν. Δ/νσης Κοινωνικής Αλληλεγγύης, κ. Α. Διακουμάκου
* Γραφείο Προϊσταμένης Δ/νσης Πολιτικών ΑμεΑ, κ. Π. Μάνου
* Εθνική Αρχή Προσβασιμότητας
* Οργανώσεις Μέλη της Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |